通常我哋病嘅時候
都會淨係想喺床上孿埋一嚿
然後去瞓
某程度嚟講我哋想做嘅
就係瞓得好
因為我哋嘅睡眠健康
同免疫系統健康有好密切嘅關係
〔與科學共枕〕
我哋知道一晚瞓唔夠七個鐘嘅人
感染鼻病毒嘅機率高三倍
即係眾所周知嘅普通感冒
我哋亦都知道一晚瞓得五個鐘 或者更少嘅女士
患肺炎嘅機率增加接近七成
我哋亦都發現咗睡眠
喺你成功嘅免疫系統擔當嘅角色
係一個研究入面，有班參加者
限制佢哋一晚只可以瞓四個鐘
維持六晚
而另一班參加者
佢哋就可以瞓足成晚
每一晚都可以
再喺嗰段時間幫佢哋打流感疫苗
然後就測量佢哋對疫苗嘅反應
佢哋發現咗係呢啲參加者入面
一晚瞓得四個鐘嘅人
生產出嚟嘅正常抗體反應一半都冇
換句話講，如果你瞓得唔夠
喺你要打流感疫苗前 嗰一星期或者前幾日
結果就可能會令疫苗效果大大降低
咁話到畀我哋知
同埋我哋開始學到嘅係
喺夜晚瞓覺嘅時候
包括深層非快速眼動睡眠
當我哋喺免疫武器庫到補充武器時
其實係刺激緊唔同免疫因子嘅產生
唔止咁
身體仲會增加對免疫因子嘅敏感度
咁你第二朝起身
就會係一個更強大嘅免疫個體
所以當提起你嘅免疫系統
你就應該要諗起睡眠就係
你夢寐以求最好嘅醫療保險政策